|  |  | ### Hírlevél Új Könyvek 2025.02.18. |
| Szimat tényleg rosszcsont? Szimat! Le vagy tartóztatva! Hosszú ideig a Kutyabörtönben fogsz lakni! Menjünk, te kutya! ,,Imádom Szimatot, nagyon szurkoltam, hogy kiszabaduljon! És közben rengeteget nevettem!" - Emma ,,Szimat a legjobb, és végre a film is elkészült!" - Márk ,,Nem is tudom, hogy melyik a kedvenc jelenetem, biztosan többször is újraolvasom!" - Bálint Szimat karrierje felfelé ível, a képregények után most már a mozik vásznait is meghódítja. |
| "A kislány teste, mint egy angyal, egybeolvadt a friss hóval... mintha imádkozás közben elszenderedett volna..." Cudar hideg volt aznap, az iskola bezárt. Alfie céltalanul bóklászott a templomkertben. Észrevett valamit. A kislány fekete haja úgy terült szét a havon, mint egy sötét glória. A gyermekhalál még a sokat látott rendőröket is különösen megviseli. Lehet, hogy az áldozat a kis Willow Devine, akinek aznap reggel jelentették az eltűnését. Ám ez egy másik gyerek, a nyolcéves, szőke hajú Naomi. Lottie kétségbeesetten próbálja megtalálni Willow-t. Kiderül, hogy mindkét gyerek ministráns volt a katedrálisban. Maguire atyának sziklaszilárd alibije van a lányok eltűnésének idejére, de Lottie gyanítja, hogy a férfi többet tud, mint amennyit elárul. Másnap Willow kis testét a város másik végében találták meg. Lottie úgy érzi, senkiben sem bízhat, legkevésbé a lányok szüleiben. Miért állította Willow anyja, hogy a lányok nem ismerték egymást? És miért nincsenek fényképek Naomiról az otthonában? Aztán egy kisfiú is eltűnik a kórusból... Lottie Parker versenyt fut az idővel, hogy megállítsa a gyilkost... |
| „Nem a mai lesz a halálom napja. Meg fogom menteni őt.” – Violet Sorrengail Brennan könyvéhez fűzött megjegyzése Miután majdnem másfél évet töltött a Basgiath Hadi Iskola falai között, Violet Sorrengail tisztában van vele, hogy már nincs idő elméleteket gyártani. És nincs már több idő a bizonytalankodásra sem. A háború ugyanis elkezdődött, és az ellenség az iskola falain kívül és belül is egyre veszedelmesebb -- lehetetlen megmondani, hogy kiben lehet megbízni. Violetnek útra kell kelnie a roskadozó aretiai varázsvédelmen túlra, hogy ismeretlen vidékeken keressen szövetségeseket Navarre számára. Az út alaposan próbára teszi a rátermettségét, a szerencséjét és az erejét, de bármit megtenne, hogy megmentse az övéit -- a sárkányait, a családját, az otthonát és persze a férfit, akit szeret. Még akkor is, ha ehhez akkora titkot kell őriznie, amely talán mindent elpusztít körülötte. |
| Egy magával ragadó és gondolatébresztő regény a világ kedvenc mesemondójától, Dani-elle Steeltől. A New York-i tehetséggondozó ügynökségen dolgozó sikeres nők egy csoportja kénytelen tu-domásul venni, hogy a sikernek nagy ára van. Jane Addison okos, fiatal és ambíciózus. Örül, hogy állást kapott a tekintélyes tehetség-gondozó ügynökségnél, a Fletcher és Bensonnál. Jane főnöke, Hailey West odaadóan képviseli a szerzőit, de férje tragikus halála óta egyedülálló anyaként az otthoni élete zűrös és kihívásokkal teli. Francine Rivers, a szigorú és megkeseredett osztályvezető egy kínos válás után szintén egyedül neveli a gyerekeit, és a legnagyobb árat fizetve kell megbirkóznia pénzügyi nehézségei-vel. Hozzájuk képest Allie Moore-nak úgy tűnik, mindene megvan: élvezi a sikert, és szeret az általa képviselt tehetséges színészekkel dolgozni. De amikor beleszeret az egyik ügyfelébe, a karrierjét kockáztatja. Merriwether Jonesnak, az ügynökség gazdasági igazgatójának a házas-sága tökéletesnek tűnik - egészen addig, amíg férje féltékeny nem lesz felesége karrierjére. Jane hamar rájön, hogy az ügynökség ajtajai mögött ártalmas titkok rejtőznek. Neki van a legkisebb hatalma, de ő az, aki a legkevésbé hajlandó elfogadni a helyzetet. És ami-kor megpróbálja helyrehozni a dolgokat, a következményeket senki sem úszhatja meg... Ebben a lebilincselő regényben a hősnők a karrier, az ambíció és a család, a magánélet kihívásai között próbálnak eligazodni - egy olyan világban, ahol az igazságért küzdeni kell. |
| A Hanyatt-homlok a nyolcvanas évek legelején íródott, midőn a cenzúra rohamokban működött. Gondoltam egy merészet: kisregényt komponálok, kizárólag álmokból. Drága cenzor urak (hm, elvtársak), álmodni azért csak szabad... vagy nem?! Az Utána tánc 2024-ben készült. Miért lett visszatérő álmaim főszereplője a régóta halott apám? Válasz fizetve. |
| 1347 őszén Anjou Lajos elindul a seregével Nápolyba, hogy végre bosszút állhasson, és elfoglalhassa Mezzogiorno ékkövének trónját. Célja, hogy közös korona alatt egyesítse a magyar és a szicíliai királyságot, ám ezt sem a pápa, sem a nápolyi lakosság nem nézi jó szemmel. Ezekben az években Bátor Szilárd, Szolnoki Pista, a Lackfi testvérek, és számos más kardforgató, magyar nemes, íjfeszítő kun vagy éppen pénzért harcoló külhoni zsoldos járja be keresztül-kasul Itáliát, mind más céllal és reményekkel. Arra azonban, ami ott fogadja őket, egyikük sem számít: a fekete halál hadba vonul az egész keresztény világ ellen, válogatás nélkül szedi áldozatait, és nincs eszköz, amellyel meg lehetne állítani. Sötét haláltánc veszi kezdetét: véres aratás a csatatereken, a várostromok sűrűjében, a zsúfolt városi utcákon, a sáros jobbágyfalvak mélyén... Bíró Szabolcs regényfolyamának kilencedik része, Az ifjú lovagkirály-trilógia zárókötete az Anjouk-sorozat egyik legvéresebb, legerőszakosabb és egyben legtragikusabb darabja. A pusztulás dala búcsút int a XIV. század első felének, és egy olyan életnek, amilyenben hőseinknek talán soha többé nem lesz részük. |
| Mit szólnál hozzá, ha egy rosszfiú csavarná el a fejed? Lucas Titan vagyok, egy olyan fickó, akit imádnak utálni. Úgy érzem, mintha életem minden sztorijában én játszanám a gonosztevőt - még a sebhelyeim is ezt bizonyítják. De nekem ez így teljesen rendben van. Vasököllel irányítom az életemet és a birodalmamat - amíg be nem robban az életembe ez a nő, Yve Santos, hogy kibillentse a tengelyéből az én szigorúan ellenőrzött világomat. Ő sem egy bajba jutott kislány, valahogy mégis sikerül kihoznia belőlem a megmentőt. Gondolom, előbb-utóbb kiderül, hogy vajon egy hős rejtőzik-e a hegek mögött. A New York Times, a USA Today és a Wall Street Journal bestsellerszerző Meghan March regényében a mindent elsöprő érzelmeké a főszerep. "Elképesztő!" - Amy Daws "A szépség és a szörnyetegnek ez a modern változata mosolyt csalt az arcomra." - Obsessed With My Shelf |